hebben de helicht vand jongen dincn duven van beyde duyfhuyse
d voe sal hij de duven te wynte vueden en want de voirs geldolf
de duyfhuysen nu spijsen zal zo es vorwde dat de wyn die duve
vueden sal desen zomer lanc ende wachten also daer toe behoirt
It es vorwerde dat de voirs wyn de voirs lande t goed wijs
sal moegen mergelen bynne den voirs tmijne ende geldolf zal
den mergel betalen op den putte voerts so zal de voirs wyn
op te goede jairlix setten ende planten xl poten ende die wel
vdoernen Ende hij sal den voirs geldolve te loeve leven een moudde
tarwen d maten va loeven dat de voirs geldolf heeft aen zeke
goede henricks smeyers geleg topvelpe Item sal de vors wyn
betalen in afslage van zijne voirs pachte allen den pacht die de
voirs geldolf vand voirs goeden sculdich is ende dat alzo in
tijts dat de voirs geldolf dair af gheen scade en hebbe ende oft
hij dom gescadich worde so sal de voirs wyn sijne tmijn duende
de vors lande wel ende loflic wynne werven ende mesten gelijc
zijne reengenoten boven ende beneden ende die laten te sijnen
afsceyden gelijc hij die nu vyndr te sijnen incomen It es vorwerde
dat de voirs geldolf ende de wyn alle jae copen selen vijftich hoope
stroes te weten elc xxv ende de wyn sal geldolfs stroe halen dair
hij dat coept ende de voirs vijftich hoope ende desgelijx alle tstroe
vand voirs goeden comen sal de voirs wyn bringen int voirs
hof ende aldair etten ende slijten ende mest daff maken ende
dat vuen op tvoirs lants slants meesten pfijte en es vorwerde
dat de voirs wyn ovtijt den voirs tmijn duende houden zal
int voirs hof een cudde scape It sal de voirs wyn jairlix moege
afhouwen alle vdroeghde boome ende voe elken sal hij setten twee
poten ende de trunckbome sal hij moegen truncken en dboschout
ende hagen houwe alzo vre als hij dat aen tvors goet vervreden
mach sal ende selve ind voirs hove werven ende vheyten ende
aen gheen opgaende hout en zal hij moegen truncken noch houwe
ende zo wair hij houwet dair sal hij de grechten vreden ende
houden wel ende loflic It es vorwerde wut dat bynne den vors
tmijn enighe quade jairgangen quame dat dan de voirs geldolf
den voirs wyn vand pachte van elken quaden jae borgen zal
sess mudde rogs tot den naesten jae d na volgen sond dat coren
te gelde te slaen uutgenome dleste jair It sal de voirs wyn den
voirs geldolve jairlix sayen ondhalf moelevat lijnsaets dair toe
hem geldolf den saet leven sal en de wyn sal tvlas daf slijten